CELEX: 32017R0494
Language: bg
Date: 2017-03-21 00:00:00
Title: Регламент за изпълнение (ЕС) 2017/494 на Комисията от 21 март 2017 година за изменение за 262-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

22.3.2017   
            
            
               BG
            
            
               Официален вестник на Европейския съюз
            
            
               L 76/18
            
         РЕГЛАМЕНТ ЗА ИЗПЪЛНЕНИЕ (ЕС) 2017/494 НА КОМИСИЯТА
   от 21 март 2017 година
   за изменение за 262-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
            
         
               (2)
            
            
               На 16 март 2017 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2017 година.
      
         
            За Комисията,
         
         
            от името на председателя,
         
         
            Изпълняващ длъжността началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се заличава следното вписване:
      
         „Fahd Muhammad 'Abd Al-'Aziz Al-Khashiban (известен още като: а) Fahad H. A. Khashayban, б) Fahad H. A. al-Khashiban, в) Fahad H. A. Kheshaiban, г) Fahad H. A. Kheshayban, д) Fahad H. A. al-Khosiban, е) Fahad H. A. Khasiban, ж) Fahd Muhammad 'Abd Al-'Aziz al-Khashayban, з) Fahd Muhammad' 'Abd al-'Aziz al-Khushayban, и) Fahad al-Khashiban, й) Fahd Khushaiban, к) Fahad Muhammad A. al-Khoshiban, л) Fahad Mohammad A. al-Khoshiban, м) Fahad Mohammad Abdulaziz Alkhoshiban, н) Abu Thabit, о) Shaykh Abu Thabit, п) Shaykh Thabet, р) Abu Abdur Rahman, с) Abdur Abu Rahman). Адрес: Саудитска Арабия. Дата на раждане: 16.10.1966 г. Място на раждане: Oneiza, Саудитска Арабия. Паспорт №: G477835 (саудитски, издаден на 26.6.2006 г., изтекъл на 3.5.2011 г.). Гражданство: саудитско. Други сведения: участва в оказването на финансова и друг вид помощ на групата на Abu Sayyaf. Дата на определянето, посочена в член 2a, параграф 4, буква б): 9.10.2007 г.“